Teti

Teti, mindre kjent som Othoes, lest som Tata og uttalt som Atat eller Athath, var farao i oldtidens Egypt i 6. dynasti i epoken det gamle rike i Egypt. Han var den første farao av sitt dynasti. Hans horusnavn var Sehetep-tawy, «Den som fredet de to land», noe som kan indikere at Øvre og Nedre Egypt igjen ble forent. Den nøyaktige lengden på hans regjeringstid har gått tapt i kongelisten på Turinpapyrusen, men det er antatt at han styrte i tiden 2347-2337 f.Kr.Schultz  (2007), s. 528 Han er gravlagt i en pyramide i Sakkara.

 Liv og virke 
 Bakgrunn og familie 
Teti tilhørte ikke kongeslekten, hans far var antagelig Sepsipuptah og hans mor var Sesheshet. Flere av hans døtre ble oppkalt etter moren. Hans tilknytning til Unas, siste farao av 5. dynasti, er usikker, men det er antatt at en av Tetis hustruer, Iput, var datter av Unas, som synes å ha dødd uten en mannlig arving. Etter en kort periode av politisk uro synes det som om Teti brakte orden da han kom til makten som den neste farao, noe som kanskje er reflektert i hans Horusnavn, «Horus, som forsoner Tawi».«Biography of Teti», The Ancient Egypt Teti hadde antagelig en bror ved navn Mehu. Det er antatt at moren Sesheshet var instrumental i hjelpe ham på tronen. At moren var av betydning antydes at hun ble gravlagt i en pyramide.«Archaeologists find mummy of ancient Egypt queen», ABC News 9. januar 2009

Teti hadde flere hustruer. I tillegg til Iput, som antagelig var hans førstehustru, hadde han minst to andre kvinner: Khuit, som kan muligens ha vært mor til den uklare Userkare, hans etterfølger. Khuit ble gravlagt i en liten pyramide nord for Tetis pyramide, og ved siden av pyramidekomplekset til Iput. Khuits solid konstruerte underjordiske grav med en sarkofag i lyserød granitt antyder at hennes status var på høyde med Iput. Verner (1994), s. 348 En annen var Khentkaus, et navn som er ufullstendig bevart. En mulig tredje hustru kan være Weret-Imtes, skjønt det kan være en referanse til dronningens tittel framfor et personnavn. Hun omtales i en mislykket haremsammensvergelse for å velte Pepi. I en grav et det en omtale til «en hemmelig anklage i det kongelige harem mot Det store septer.»A list of Queens of Ancient EgyptBart, Anneke: Teti

Det er kjent at Teti var far til en rekke barn. Han ble far til minst tre sønner, og antagelig minst ni eller ti døtre.Kanawati (2007) Det er ikke lett å identifisere døtre og det er åpent for feiltolkninger. Minst tre av dem bar navnet Seshseshet, oppkalt etter hans mor, og gitt titlene «kongens eldste døtre». De kan tildels spores ved at de ble giftet bort til betydningsfulle embetsmenn som blant Mereruka Kanawati (2007), s. 14, 20, 50 og Kagemni.Kanawati (2007), s. 20, 32, 50

Av sønnene er to av dem godt bevitnet, og en tredje er sannsynlig: Den første er Pepi I Meryre, tredje farao av 6. dynasti, som antagelig Iput var mor til. Den andre er TetiankhkemKanawati (2003), s. 139 som Khuit antagelig var mor til. Han døde da han var rundt femten år gammel og ble gravlagt i en mastaba lokalisert på østsiden av Iputs gravkompleks.Hawass (1995) Den tredje er Nebkauhor, en mulig sønn av Teti, gravlagt i mastabaen til vesir Akhethetep/Hemi, innenfor gravkomplekset til bestefar på morssiden.Kanawati (2007), s. 14, 50

 Regjeringstid 

Lengden på Tetis regjeringstid er noe problematisk. På Turinpapyrusen, som lister faraoer, er kun måneder og dager av hans styre bevart, mens antallet år er lakune (hull). Det siste året av Tetis styre som har blitt bevitnet var året for 6. telling, og om disse skjer hvert andre år, vil det gi ham 11 eller 12 år.Spalinger, Anthony (1994): «Dated Texts of the Old Kingdom», SAK 21, s. 303 Denne informasjon på rundt 12 år er bekreftet av inskripsjoner på lokket til sarkofag, som kalles Sør-Sakkara-steinen (engelsk: South Saqqara Stone), og er datert fra tiden til Pepi II Neferkare. Manetho, en prest og historiker under det ptolemeiske kongedømme, har derimot gitt ham 30 år, noe som ganske sikkert er for mye.

 Mektige embetsmenn 
Teti utstedte en forordning til fordel for tempelet i Abydos, noe som gjør ham til den eldste kjente farao som var knyttet til guden Hathor i Dendera. En sistrum, et ranglelignende musikkinstrument, nå ved Metropolitan Museum of Art, har inskripsjoner med deler av Tetis kongelige titler, og understreker faraos tilknytning til Hathor, en gudinne for kjærlighet og musikk.

Tetis innenrikspolitiske handlinger synes å ha vært rettet mot å gjenopprette makten til den sentrale regjeringen, noe som bidro til å gi mer makt til lokale administratorer. Mange mektige myndighetsperson var rike nok til å bygge seg graver som kunne rivalisere faraos egen i prakt og storhet. Det er forstått som at rikdommen til den egyptiske adelen hadde økt sammen med deres innflytelse og prestisje. Hans vesir Mereruka, antagelig gift med Tetis datter Watet-khet-her, også navngitt som Sesheshet, bygde seg en mastabagrav ved Sakkara bestående av 33 rikt dekorerte rom, den største kjente graven for en egyptisk adelsmann.Hobson (1997), s. 85

 Død 
Manetho hevder at Teti ble myrdet av sine egne livvakter under en sammensvergelse i haremet, men det kan like gjerne være at han ble myrdet av usurpator Userkare, som selv tok makten som den neste farao.

Teti ble gravlagt i den kongelige nekropolis ved Sakkara i en relativt liten pyramide. Hans pyramidekompleks er knyttet til mastabaene til myndighetspersonene fra hans regjeringstid. Tetis mor, Sesheshet, som synes aktivt medvirkende til at han kom på tronen og som forsonte to stridende fraksjoner av den kongelige familie, Bossone, Andrew (11. november 2008): «Egypt: 4,300-year-old pyramid discovered», CNN. 11. november 2008. Arkivert fra originalen den 2. desember 2008. ble gravlagt i en mindre pyramide på rundt 14 meter. Den ble identifisert i 2008, nå kun rundt 5 meter høy og er den 118. pyramiden så langt avdekket i Egypt.Rasmussen, Will; Boulton, Ralph (11. november 2008): «Egypt says has found pyramid built for ancient queen» , Reuters.

 Referanser 

 Litteratur 
 Kanawati, Naguib (2003): Conspiracies in the Egyptian Palace: Unis to Pepy I, Routledge
 Kanawati, Naguib (2007): Mereruka and King Teti: the power behind the throne, Macquarie University, Sydney
 Hawass, Zahi (1995): Silent Images: Women in Pharanoic Egypt, The America University in Cairo Press
 Hobson, Christine (1997): Exploring the World of the Pharaohs, Thames & Hudson Ltd.
 Schultz, Regine; Seidel, Matthias, red. (2007): Egypt. Faraoenes verden, Spektrum
 Verner, Miroslav (1994): The Pyramids: The Mystery, Culture, and Science of Egypt's Great Monuments, Open Road + Grove/Atlantic

 Eksterne lenker 
The South Saqqara Stone: Sixth Dynasty Annals
In pictures: New pyramid found, BBC

Kategori:Egyptiske oldtidsmonarker